**Член 21**

**Дејност на единиците на универзитетот**

(3) Единиците на универзитетот имаат веб страница на која задолжително се објавуваат:

1. Статутот на единицата (со сите измени и дополнувања) и другите акти со кои се уредуваат внатрешните односи,
2. Решението за акредитација на секоја студиска програма одделно и решение за почеток со работа за секоја студиска програма одделно,
3. Актот за систематизација,
4. Деловникот за работа на наставно-научниот, односно научниот совет,
5. Правилникот за плати и надоместоци на единицата,
6. Извештај и одлука за последен избор во звање за секој наставник и соработник објавен во Билтенот,
7. Распоредот на работни задачи за тековната учебна година, најдоцна 10 дена пред почетокот на учебната година,
8. Завршна сметка, најдоцна во рок од 10 дена од денот на усвојувањето,
9. Годишен извештај, најдоцна во рок од 10 дена од денот на усвојувањето,
10. Прифатени теми за изработка на магистерски трудови, најдоцна во рок од 10 дена од денот на прифаќањето,
11. Прифатени теми за изработка на докторски трудови, најдоцна во рок од 10 дена од денот на прифаќањето,
12. Акти кои ги носи единицата согласно други закони и
13. Етичкиот кодекс.

(4) Самостојната висока стручна школа и научниот институт кој врши високообразовна дејност, на својата веб страна ги објавува актите, документите и известувањата од ставот (3) на овој член.

**Самоевалуација**

**Член 55**

(6) Резултатите од самоевалуацијата се објавуваат на веб страницата на универзитетот и на веб страницата на секоја единица на универзитетот одделно (факултет, висока стручна школа или научен институт), односно на веб страницата на самостојната висока стручна школа.

**Трет циклус на академски студии - докторски студии**

**Член 136**

(14) Пред одбрана на докторската дисертација, истата задолжително се објавува на веб страната на високообразовната установа на која се изведува третиот циклус на студии, како и во базата на отворени образовни и научни ресурси која ја води министерството надлежно за високото образование и која мора да биде јавно достапна на интернет.

**Орган што ги донесува студиските програми**

**Член 145**

(9) Единицата на универзитетот, научниот институт или самостојната високообразовна установа задолжително ги објавува јавно студиските програми и решението за почеток со работа на студиската програма на својата веб страна и на друг начин најдоцна до објавувањето на конкурсот за упис на студенти.

**Постапка за избор**

**Член 173**

(9) Високообразовната установа го објавува рефератот на рецензионата комисија од ставот (8) на овој член во соодветниот билтен на универзитетот и на веб страницата на универзитетот, односно на самостојната висока стручна школа најмалку 15 дена пред денот на изборот.